**Kaj je alergija?**

Beseda »alergija« izvira iz grščine in pomeni »drugače« (alos). Leta 1906 je dunajski pediater Clemens von Pirquet prvič opredelil pojem alergija:

»Alergija je drugačno reagiranje telesa na neko snov, na katero se je telo predhodno senzibiliziralo.«

**Kaj je potrebno, da govorimo o alergiji?**

1. Drugačna reakcija telesa, to pomeni bolezenski pojav, na primer dražeče srbenje, pekoče oči, kožni izpuščaji.

2. Snov, na katero alergično reagiramo, na primer pelodi, živalska dlaka, živila. Te substance imenujemo alergeni.

3. Priti mora do t. i. senzibilizacije. To pomeni, da je enkraten ali večkraten stik z alergenom v telesu sprožil imunsko reakcijo. Senzibilizirano telo pa se pri vsakem ponovnem stiku z alergenom odziva z enakimi bolezenskimi znaki, morebitno le različno močnimi.

Žal mnogi zdravniki o alergiji govorijo šele takrat, ko je s specifičnimi kožnimi in krvnimi testi že mogoče dokazati imunološko reakcijo.

Se pa zgodi, da imajo ljudje alergijske težave, čeprav so pri njih alergološki testi negativni, in so ljudje, ki imajo pozitivne alergološke teste, pa nimajo ob stiku z alergenom nobenih težav.

Nekateri alergologi razlikujejo alergijo, psevdoalergijo in preobčutljivost*.* Ljudem s težavami je prav vseeno, za katero od the oblik trpijo, želijo se jih le znebiti.

*Slika: Povzročitelji alergij*